تورک هاوا یول‌لاری (THY) لندن و پاریس داخیل اولماقلا آوروپا‌داکی 7 مرکزدن بودروما بیرباشا اوچوش‌لارا مای آییندا باشلایاجاق.
بودروم هتل‌چیلر درنگی BODER تورک هاوا یول‌لاری‌نین باش مودیرینه مکتوب یازا‌راق آوروپا‌داکی 7 مرکزدن میلاس-بودروم هاوا لیمانینا بیرباشا سفرلر باشلاتماسینی ایسته‌دی.
موغلا ویلایتی‌نین بودروم قصبه‌سی تورکیه‌نین مهم توریزم مرکزلرین‌دن بیری‌دیر.
اؤزونه مخصوص معمارلیغی، دنیزی، قومسا‌لی ایله جاذیبه مرکزی‌دیر.
بودروم هتل‌چیلر درنگی-نین باش کاتیبی اورحان کاوالا چارتر یاخود دا تعریفه لی سفرلر ایله بودروما گلمک ایسته‌ین چوخ سایدا خاریجی توریست اولدوغونو، آنجاق بیلط تاپا بیلمهدیک‌لری اوچون گله بیلمه‌دیک‌لرینی سؤیله‌دی.‌ او بیلدیردی کی، بونونلا باغلی طلبیمیز مثبت قارشیلاندی و علاوه سفرلر اولا‌جاق.
تورک هاوا یول‌لاری (THY)  مای آییندا دوبلین، ادنبورگ، منچستر، لندن، پاریس، آمستردام و بروکسل-دن بودروما قارشی‌لیق‌لی اوچوش‌لاری باشلادا‌جاق.
بیرباشا اوچوش‌لارین باشلاماسی ایله خصوصیله بودروما هفته سون‌لاری اوچون طلبین چوخ اولاجاغینی ایفاده ائدن توریزم چیلر قراردان چوخ ممنون‌دور.
